2020. gada Rīkojums Nr.

Rīgā (prot. Nr.            . §)

**Par valsts nekustamā īpašuma** **“Putnu ferma - 1”, Ilūkstē, Ilūkstes novadā, nodošanu Ilūkstes novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Finanšu ministrijai nodot bez atlīdzības Ilūkstes novada pašvaldības īpašumā valsts nekustamo īpašumu “Putnu ferma - 1” (nekustamā īpašuma kadastra Nr.4407 004 0143) – zemes vienību (zemes vienības kadastra apzīmējums 4407 004 0143) 0,5871 ha platībā – Ilūkstē, Ilūkstes novadā (turpmāk – nekustamais īpašums), lai saskaņā ar likuma "Par pašvaldībām" 15.panta pirmo daļu to izmantotu pašvaldības autonomo funkciju īstenošanai.

2. Ilūkstes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.

3. Ilūkstes novada pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Ilūkstes novada pašvaldība nodrošina šā rīkojuma 1. punktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

5. Ilūkstes novada pašvaldībai nekustamajā īpašumā nav tiesību veikt saimniecisko darbību, tai skaitā, iznomāt nekustamo īpašumu vai piešķirt uz to apbūves tiesības.

Ministru prezidents A. K. Kariņš

Finanšu ministrs J. Reirs

Iesniedzējs:Finanšu ministrs J. Reirs